L 302/10 Euroopa Liidu Teataja 1.11.2006 KOMISJONI MÄÄRUS (EÜ) nr 1627/2006, 24. oktoober 2006, millega muudetakse määrust (EÜ) nr 794/2004 seoses riigiabist teatamise standardvormidega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. märtsi 1999. aasta määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, (') eriti selle artiklit 27, olles nõu pidanud riigiabi nõuandekomiteega, ning arvestades järgmist: (1) — Komisjoni 21. aprilli 2004. aasta määrusega (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, (?) kehtestati üksikasjalik riigiabist teatamise vorm, mille kasutamine on kohustuslik. (2)  Seoses sellega, et komisjon on aastateks 2007-2013 vastu võtnud uued regionaalabi suunised, ) peab riigi- abist teatamise vormi osaliselt muutma. (3) Seepärast tuleks määrust (EÜ) nr 794/2004 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 794/2004 I lisa muudetakse vastavalt käesoleva määruse lisale. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. oktoober 2006 (1) EÜT L 83, 27.3.1999, lk 1. Määrust on muudetud 2003. aasta ühinemisaktiga. () ELT L 140, 30.4.2004, lk 1. Komisjoni nimel komisjoni liige Neelie KROES (3) ELT C 54, 4.3.2006, lk 13.